**ACADEMIA AESTIVA INTERNATIONALIS**

***POPULIZEM***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

Ljubljana (Slovenija), 30. – 7. julij 2018

Politična sfera se skozi zgodovino stalno spreminja. Nenehno spreminjajoči se obrati lahko sovpadejo s prej obstoječimi paradigmami, ali celo ustvarijo nov diskurz, na temelju katerih se ustvarjajo novi politični sistemi. Kot svetovni državljani se na to prilagajamo in te nove ideje preoblikujemo na način, da ustvarimo okolje v katerem lahko vsi sodelujemo.

Cambridge-ov slovar je “populizem” razglasil za besedo leta 2017. Čeprav je pojem populizma znan že od samega pojava politike, mu je leto 2017 dodalo nov pomen. Bili smo priča, ko so novinarji in politiki z besedo populizem opisovali nesprejemljivo vedenje, katerega cilj je zavajanje in manipulacija. Populizem je prav zaradi tega prinesel nove diskurze na področju mednarodnih odnosov in družboslovja. Z namenom, da bi resnično lahko razumeli koncept populizma in primerno ukrepali je potrebno analizirati široko paleto vprašanj povezanih s populizmom. Sovražni govor in ponarejene novice (*fake news*), ki sta bila v ospredju mednarodne politične razprave v zadnjih nekaj letih, sta dva pojava tesno povezana s populizmom. Nova pereča vprašanja, ki zadevajo človekove pravice in pravne vidike zaščite posameznikov pred sovražnim govorom potrebujejo našo pozornost in obravnavo.

V ta namen Fakulteta za družbene vede Univerze v Ljubljani organizira poletno šolo *Academia Aestiva Internationalis* z naslovom “Populizem”. Poletna šola bo potekala med 30. junijem in 8. julijem 2018 v Ljubljani. Udeleženci bodo študenti, mladi prostovoljci in aktivisti, stari med 18 in 30 let.

*Academia Aestiva Internationalis* bo obravnavala najnujnejša vprašanja povezana s populizmom, vključno s pravnimi in gospodarskimi vidiki, vprašanji človekovih pravic, pojavom lažnih novic, razvojno pomočjo, novinarskim pogledom in študijami primerov. Poletna šola bo zagotovila poglobljeno analizo glavne teme, katero sestavljajo refleksija, ovrednotenje novic in pregled literature pod budnim očesom strokovnjakov iz tega področja.

Udeleženci bodo tako lahko uživali v interaktivnih predavanjih, sodelovali na delavnicah in živahnih razpravah, modulih in študijah primerov, katere bodo izvedene s strani že prej omenjenih strokovnjakov z mnogimi referencami in bogatim strokovnim znanjem iz njihovih področij dela in raziskav.

S sodelovanjem v poletni šoli *Academia Aestiva Internationalis* je možno pridobiti 4 kreditne točke (4 ECTS). Postopek pridobitve kreditnih točk je dodatno razložen na spletni strani poletne šole.

Na voljo sta dva paketa za udeležence poletne šole *Academia Aestiva Internationalis*:

1. Prijavnina pokriva en obrok na dan (kosilo). Vključuje tudi vsa predavanja, študijska gradiva in paket dobrodošlice.

Cena: 80 evrov

1. Prijavnina pokriva nastanitev, dva obroka na dan (zajtrk in kosilo). Vključuje tudi vsa predavanja, študijska gradiva in paket dobrodošlice.

Cena: 250 evrov

Organizatorji bodo poskrbeli za kavo in prigrizke med odmori ter brezplačen prevoz po Ljubljani.

K udeležbi na poletni šoli so vabljeni vsi mladi strokovnjaki, prostovoljci, aktivisti in študenti. Rok za prijavo je 1. junij 2018, število udeležencev je omejeno.

Več informacij lahko najdete na naši spletni strani: https:/www.academia-aestiva-internationalis.si/

Vabimo vas k prijavi in širjenju besede o *Academia Aestiva Internationalis* prek svojih kanalov.